สวัสดีค่ะ ตอนนี้มีอาการหูไม่ได้ยินเสียงค่ะ เหมือนดับ คือช่วงหลังๆฟังหูฟังเสียงดังบ่อยค่ะ ตอนแรกๆก้อมีอาการ หูวิ้งบ้างเล็กน้อย สักพักเหมือนมีอะไรมาปิดที่อยู่พอดึงหูก้อได้ยินปรกติ แต่วันนี้คือหูดับสนิทเลยค่ะได้ยินเสียงอยุ่นะคะ แต่ต้องมาใกล้ๆหู กลัวว่าหูจะตึงค่ะมีทางรักษาหายขาดมั้ยคะ
สวัสดีค่ะ การสูญเสียการได้ยินหรือหูดับนั้นเป็นภาวะที่ควรรีบไปพบแพทย์ด้านหู คอจมูกให้เร็วที่สุด โดยอาจมีสาเหตุจากมีขี้หูปิดกั้นในหู น้ำเข้าหู สิ่งแปลกปลอมในหู การติดเชื้อในหู แก้วหูทะลุ มีการฉีดขาดหรือเป็นหลุมที่แก้วหู โรคหินปูนเกาะกระดูกหู เกิดความเสียหายกับกระดูกหรือเส้นประสาทส่วนที่เกี่ยวข้องกับการได้ยิน แก้วหูยุบตัว การได้รับยาบางชนิด หรืออยู่ในที่เสียงดังเกินไปเป็นเวลานาน เป็นต้นแนะนำพบแพทย์หู คอ จมูกเพื่อตรวจอย่างละเอียดเพื่อหาสาเหตุอีกครั้ง ไม่ควรปล่อยทิ้งไว้ เพราะอาจทำให้สูญเสียการได้ยินถาวรได้ การรักษาต้องขึ้นกับสาเหตุที่เป็นค่ะเบื้องต้น หลีกเลี่ยงบริเวณที่เสียงดัง ไม่ให้น้ำเข้าหูโดยตรง ไม่แคะหู ตรวจสอบการใช้ยาที่อาจมีผลกระทบต่อการได้ยินและหยุดยานั้นๆ